Пекин

Пекин (кит. 北京, гафба-гаф «Кеферпатан кьилин шегьер») — Халкьдин Республика Китайдин кьилин шегьер я. Шегьер пуд патай Хэбэй провинцияди элкъвена кьунва ва кьиблединни — рагъэкъечӀдай пата Тяньцзинь провинциядихъ галаз сергьятарзава. Пекин — агьалидин кьадардай Китайда, Шанхайни Чунцина шегьеррилай кьулухъ, 3-й чкадал ала. Им, ракьун-рекьин, авто-рекьин ва гьава-рекьерин, уьлкведа виридалай чӀехи кар алай пунктрикай я. Идалайни гъейри, Пекин, Китайдин политикадин, чирвилерин ва культурадин юкь я, гьакӀ ятӀани экономикадин юкьвар Шанхайни Гонконг я. Пекин Китайдин кьуд дегь кьилин шегьеррин сиягьдик ква. 2008-й йисуз ина Гатун Олимпиядин къугъунар кьиле тухванвай. ТӀвар Пекин (лугьунин тегьерда — Бейдзин, кит. 北京, пиньинь: Běijīng) гьарфба — гьарф «Кеферпатан кьилин шегьер» мана гузва. РагъэкъечӀдай Азиядин уьлквейрин виридаз талукь тир адетдив кьурвал, кьилин шегьердин статус гьа шегьердин тӀварцихъ вичин эсер дуьздал акъудзава. Мисал паталай, шегьер уьлкведин кефер пата аватӀа, адаз «Кеферпатан кьилин шегьер» тӀвар эцигзавайди я. И тегьерда тӀварар къачунвай муькуь шегьерар: Китайдин Нанкин (南京 — «Кьиблепатан кьилин шегьер»), Япониядин Токио (яп. 東京 «РагъэкъечӀдайпатан кьилин шегьер». Япониядин муькуь Киото (京都) шегьердин тӀвар гьакӀ «кьилин шегьер» лагьай чӀал я. Пекин тӀвар, гилан китай чӀалан лугьунин тегьердив кьазвач. Китай чӀалан официал путунхуа нугъатдал шегьердин тӀвар Бейдзин лугьузвайди я. Тарих Георафия Климат Административ паюнар Традициядин паюнар Пекиндин шегьердин зона гуьгъуьнин районриз пай жезва: Аньдинмэнь 安定门 Бэйюань 北苑 Чаоянмэнь 朝阳门 Дунчжимэнь 东直门 Фанчжуан 方庄 Фучэнмэнь 阜成门 Фусинмэнь 复兴门 Гомао 国贸 Хэпинли 和平里 Ванцзин 望京 Ванфуцзин 王府井 Удаокоу 五道口 Сидань 西单 Сичжимэнь 西直门 Яюньцунь 亚运村 Чжунгуаньцунь 中关村 Чкайрин гзафбурун тӀварар, «варар» мана гузвай мэнь диз куьтягь жезва. Вучиз лагьайтӀа, и районра шегьердин са тӀварцин къеледин цлан варар авай. Шегьервилин хуьрерни шегьерар Шегьердилай къеце пата гуьгъуьнин шегьерарни шегьервилин хуьрер авайди я: Чанпин 昌平 Хуайжоу 怀柔 Миюнь 密云 Лянсян 良乡 Люлимяо 琉璃庙 Тунчжоу 通州 Ичжуан 亦庄 Официал паюнар Пекиндин административ ччилер 14 районриз ва 2 уездиз пай жезва. Эхиримжи 10 йисан къене Пекин шегьердин кьве юкьван районрин агьалияр 2 % (0,05 млн кас) — диз пара хьана, мукьув галай гъвечӀи шегьеррин агьали 50 % (3,17 млн кас) — диз пара хьана, яргъал алай гъвечӀи шегьерин агьалияр 72 % (2,64 млн кас) — диз пара хьана ва къерехрихъ галай районрин агьалияр 13 % (0,19 млн кас) — диз пара хьана. Пекиндин 16 районни уездар гуьгъуьнин 273 административ текриз пай жезва: 119 шегьервилин хуьр, 24 волостяр, 5 халкьдин волостяр ва 125 куьчедин комитетар. Баянар ЭлячӀунар О Пекине на сайте Пекин.ру Архивация 18 январь 2012 йисан. Туристическая карта Пекина Архивация 4 май 2012 йисан. Описание Пекина на muhranoff.ru Архивация 10 август 2010 йисан. Пекин Архивация 14 февраль 2006 йисан. Пекин на сайте Русско-китайского клуба Архивация 21 февраль 2010 йисан. Александр Васильевич Верещагин. «В Китае»: «Пекин», «Монгольская кумирня»